Akrobatinis slidinėjimas 2014 m. žiemos olimpinėse žaidynėse
Akrobatinis slidinėjimas 2014 m. žiemos olimpinėse žaidynėse vyks Roza Chutor ekstremalių sporto šakų parke šalia Krasnaja Polonios Rusijoje. Dešimtyje rungčių planuojama varžytis 2014 m. vasario 6-21 dienomis. 2011 m. balandžio mėn. Tarptautinis olimpinis komitetas patvirtino pusvamzdžio rungtį abiem lytims. 2011 m. liepos mėn. taip pat buvo pridėta sloupstailo (angl. slopestyle) rungtis, taigi 2014 m. žaidynėse bus 4 naujos akrobatinio slidinėjimo rungtys.